

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.259

(protokols Nr.8, 26.p.)

# Par izmaiņām Priekuļu novada pašvaldības Administratīvās komisijas nolikumā.

# Priekuļu novada pašvaldības dome izskata jautājumu par izmaiņām Priekuļu novada pašvaldības Administratīvās komisijas nolikumā.

Izvērtējot pašvaldības rīcībā esošo informāciju, konstatēts, ka nepieciešams veikt izmaiņas Administratīvās komisijas nolikumā.

Ņemot vērā minēto un pamatojoties uz likuma “Par pašvaldībām” 41.panta 2.punktu, Priekuļu novada domes Finanšu komitejas 2021.gada 21.jūnija lēmumu (protokols Nr.7), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Veikt šādas izmaiņas Priekuļu novada pašvaldības Administratīvās komisijas nolikumā:
   1. Vispārīgos noteikumus turpmāk izteikt šādā redakcijā:

“1.1. Priekuļu novada pašvaldības Administratīvā komisija (turpmāk tekstā – Administratīvā komisija) ir koleģiāla institūcija,  administratīvā pārkāpuma procesa veikšanai, kā arī citu normatīvajos aktos pašvaldības administratīvajai komisijai noteikto uzdevumu izpildei.

1.2. Administratīvajai komisijai ir zīmogs ar Administratīvās komisijas pilnu nosaukumu. Administratīvajai komisijai ir noteikta parauga veidlapas.

1.3. Administratīvā komisija savā darbībā ievēro vispārējos tiesību principus, Latvijas Republikas likumus, Administratīvā procesa likumu, Administratīvās atbildības likumu, Latvijas Republikas Ministru kabineta noteikumus, pašvaldības domes lēmumus, novadā spēkā esošos Saistošos noteikumus un citus LR spēkā esošos normatīvos aktus, kā arī šo nolikumu.”

* 1. 2.1.1., 3.3.4., 3.3.5. , 3.3.10. , 6.4.punktā svītrot vārdus “Priekuļu novada”;
  2. 2.2.1. punktā svītrot vārdus: “Priekuļu novada teritorijā esošajām” un “un pašvaldības institūcijām”;
  3. 3.3.10. punktā vārdus “Priekuļu novada domes Finanšu komitejai” aizstāt ar vārdu “domei”;
  4. 4.4. punktu turpmāk izteikt šādā redakcijā: “Administratīvās komisijas sēdes norises vietu un laiku nosaka Administratīvās komisijas priekšsēdētājs.”;
  5. 4.10. punktu turpmāk izteikt šādā redakcijā: Administratīvās komisijas pieņemto lēmumu var pārsūdzēt Administratīvās atbildības likumā  noteiktajā termiņā un kārtībā.”

1. Atbildīgais par lēmuma izpildi – Administratīvās komisijas priekšsēdētājs V. Ciguzis.
2. Kontroli par lēmuma izpildi veic izpilddirektors F. Puņeiko.

Domes priekšsēdētāja (paraksts) Elīna Stapulone